Z A P I S N I K
25. sjednice Vijeća Mjesnog odbora  Zrinjevac,
održane 21.lipnja  2023.  
u prostorijama Mjesnog odbora Zrinjevac, Gradske četvrti Donji grad, Palmotićeva ulica 30,  s početkom u 18:15 sati.



Nazočni članovi Vijeća:  Mirela Brkljač,Sanja Miler,Vjekoslav Miler, Zrinka Miličić i Viktor Šarac.
Predsjednica Vijeća Mjesnog odbora Zrinjevac Zrinka Miličić pozdravlja prisutne i konstatira da je na sjednici nazočno 5 od ukupno 5 članova Vijeća, čime su stečeni uvjeti za raspravu i pravovaljano odlučivanje.

Kako primjedbi na zapisnik nije bilo, predsjednica Vijeća Mjesnog odbora Zrinjevac (u daljnjem tekstu VMO Zrinjevac) konstatira da je jednoglasno prihvaćen zapisnik s 24. sjednice  Vijeća Mjesnog odbora Zrinjevac, održane  29.svibnja 2023. u  prostorijama Mjesnog odbora Zrinjevac, Gradske četvrti Donji grad, Palmotićeva ulica 30,  s početkom u 18:15 sati.

Predsjednica VMO Zrinjevac predlaže dnevni red kao u pozivu.
Dnevni red je jednoglasno usvojen.

Dnevni red:

1. Prijedlog prioriteta za Plan komunalnih aktivnosti za 2024. – donošenje
1. Sanacija tramvajske pruge u Praškoj ulici, donošenje zaključka
1. Postavljanje znaka za zabranu obavljanja nužde kućnih ljubimaca na zelenim površinama na Trgu Nikole Šubića Zrinskog, donošenje zaključka
1. Prijedlog izmjena programa građenja komunalne infrastrukture na području grada Zagreba za 2023, donošenje zaključka
1. Prijedlog izmjena Programa održavanja javnih prometnih površina,
građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023, donošenje zaključka
1. Komunalna problematika
1. Pitanja i prijedlozi
	



AD1. Prijedlog prioriteta za Plan komunalnih aktivnosti za 2024

1. Nabava novih golova s mrežicama za nogometno igralište (DV Različak, područni objekt Jurišićeva 24/2)

2. Nabava i montaža nove drvene kućice za igranje djece (DV Različak, područni objekt Jurišićeva 24/2)

3. Nabava i izmjena dotrajalih antistres podloga (DV Različak, područni objekt Jurišićeva 24/2)

4. Zamjena ili nabava dječjih sprava u skladu sa stanjem, a prema procjeni o sigurnosnim uvjetima (DV Različak, područni objekt Jurišićeva 24/2)

5. Nabava dva velika suncobrana za boravak na zraku (DV Različak, područni objekt Jurišićeva 24/2)

6. Sanacija nogostupa Praške ulice, istočna i zapadna strana (k.č. 2430, posjedovni list 2678), od Trga Bana Josipa Jelačića do Trga Nikole Šubića Zrinskog odnosno ulice Nikole Tesle
Ulica (i nogostup i kolnik) je u izrazito lošem stanju a kamene kocke se „krpaju“ sa asfaltom što je izrazito ružno vidjeti pogotovo jer se radi o ulici u strogom centru grada Zagreba. Ulicu treba obnoviti na ispravan način.
Budući da je na kolniku tramvajska pruga, sanaciju nogostupa će Mjesni odbor tražiti preko zaključka nadležne urede.

7. Sanacija (asfaltiranje) kolnika Palmotićeva ulica (k.č. 7520, posjedovni list 7451), od križanja sa Jurišićevom ulicom do križanja sa Boškovićevom ulicom
Sanacija kolnika od križanja sa Jurišićevom ulicom do križanja sa Boškovićevom ulicom uz obnavljanje horizontalne signalizacije u crvenu boju s obzirom na pojačan promet ulicom te činjenicu da se u neposrednoj blizini nalaze četiri vrtića i osnovna škola.

8. Sanacija nogostupa na pješačkom prijelazu u Petrinjskoj ulici na samom križanju sa Amruševom ulicom (k.č. 3035, posjedovni list 7399)
Na samom pješačkom prijelazu u Petrinjskoj ulici kod križanja sa Amruševom velika količina vode se nakuplja za vrijeme kiše. Mislimo da bi bila potrebna nivelacija nogostupa kako se to više ne bi događalo.

9. Dodatna dva specijalna koša za odlaganje vrećica sa psećim izmetom na Trgu Nikole Šubića Zrinskom (k.č.2432/1, posjedovni list 2678) jer se na istom nalazi samo jedna a park koriste mnogi vlasnici pasa za šetnju.



AD2. Sanacije tramvajske pruge u Praškoj ulici, donošenje Zaključka

Predsjednica usmeno obavještava članove o prijedlogu,

Vijeće jednoglasno donosi


Z A K L J U Č A K

O sanacija tramvajske pruge u Praškoj ulici od Trga bana Josipa Jelačića do
 ulice Nikole Tesle



1. Vijeće Mjesnog odbora  Zrinjevac jednoglasno donosi odluku o hitnoj sanaciji tramvajske pruge u Praškoj ulici zbog sigurnosti građana. Loše stanje kolnika gdje je tramvajska pruga a zbog gradnje hotela kocke su se kompletno odvojile ili napukle.


2. Ovaj se Zaključak dostavlja Vijeću Gradske četvrti Donji grad, Zagrebačkom električnom tramvaju i Gradskom uredu za obnovu, izgradnju, prostorno uređenje, graditeljstvo, komunalne poslove i promet na daljnje postupanje



AD3. Postavljanje znaka za zabranu obavljanja nužde kućnih ljubimaca na zelenim površinama na Trgu Nikole Šubića Zrinskog,  donošenje zaključka

Predsjednica usmeno obavještava članove o prijedlogu, i prenosi pitanje građana vezano za ovu točku.

Vijeće jednoglasno donosi

Z A K L J U Č A K

O postavljanju znaka za zabranu obavljanja nužde kućnih ljubimaca na zelenim površinama na Trgu Nikole Šubića Zrinskog

 

6.  Vijeće Mjesnog odbora  Zrinjevac  traži postavljanje znaka za zabranu obavljanja nužde kućnih ljubimaca na zelenim površinama zbog očuvanja čistoće istih.

6.  Ovaj se Zaključak dostavlja Vijeću Gradske četvrti Donji grad i Gradskom uredu za obnovu, izgradnju, prostorno uređenje, graditeljstvo, komunalne poslove i promet na daljnje postupanje


AD4. Prijedlog izmjena programa građenja komunalne infrastrukture na području Grada Zagreba za 2023, donošenje zaključka

Članovi Vijeća primili su pisani materijal uz poziv.

Vijeće jednoglasno donosi




Z A K L J U Č A K
o prijedlogu izmjena Programa građenja komunalne infrastrukturę na području Grada Zagreba u 2023.



1. Vijeće Mjesnog odbora Zrinjevac daje pozitivno mišljenje o prijedlogu izmjena Programa građenja komunalne infrastrukture na području grada Zagreba u 2023.

2. Ovaj se zaključak dostavlja Vijeću Gradske četvrti Donji grad.



AD5.  Prijedlog izmjena Programa održavanja javnih prometnih površina,
građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023, donošenje zaključka


Članovi Vijeća primili su pisani materijal uz poziv.

Vijeće jednoglasno donosi

ZAKLJUČAK
O prijedlogu izmjena Programa održavanja javnih prometnih površina,
građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023


1. Vijeće Mjesnog odbora Zrinjevac daje pozitivno mišljenje o prijedlogu izmjena Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.

2. Ovaj se zaključak dostavlja Vijeću Gradske četvrti Donji grad.




AD6. Komunalna problematika

Vijećnici su također raspravljali o tekućim  problemima u Mjesnom odboru kao što je korov na zapuštenom dvorištu u Petrinjskoj ulici 25, na dijelu zemljišne parcele k.č.br. 6005/1 k.o. Centar. Predsjednica VMO Zrinjevac je ponovno uputila upit komunalnom redarstvu te je od nadležnih osoba dobila odgovor da će se ponovno postupiti po tom pitanju (kontaktirati vlasnike parcele).

Vijeće Mjesnog odbora Zrinjevac također je dobilo email građanke vezan za zaustavljanje turističkih autobusa na Trgu Nikole Šubića Zrinskog. Sve je proslijeđeno nadležnim institucijama te smo dobili odgovor od pomoćnika pročelnika za komunalno i prometno redarstvo gosp. Renića da će se represivnije djelovati do uspostave povoljnijeg stanja.
 

AD7  Pitanja i prijedlozi

Nitko od članova Vijeća nije imao dodatnih pitanja ni prijedloga već su se usuglasili da za
sljedeću sjednicu  pripreme stavke o kojima bi htjeli raspravljati na sljedećoj sjednici Vijeća.



Budući da nitko ne traži riječ, predsjednica zaključuje sjednicu.
Dovršeno u 19:15 sati.

Zagreb, 21. lipnja 2023.

Zapisničarka:
Zrinka Miličić


Predsjednica
Vijeća Mjesnog odbora
           Zrinjevac
[bookmark: _GoBack]        Zrinka  Miličić, v.r.


Klasa:   024-08/23-003/1273
Urbroj: 251-13-11-1/007-23-2

